આ જ રીતે ઘણાં અધિકારીઓ પ્રામાણિક, નિષ્ઠાવાન, નિયમિત અને શિસ્તમાં માનનારા હોય છે, પરંતુ તેને પણ તાબા હેઠળના માથાભારે અથવા ભ્રષ્ટ કર્મચારીઓ તથા તેના જેવા જ ઉપરી અધિકારીઓ સાથે ભારે સંઘર્ષ કરવો પડતો હોય છે, આ પ્રકારના અધિકારીઓ ઘણી વખત કોઈ ઉંડા ષડયંત્રોનો ભોગ પણ બની જતા હોય છે. તેવી જ રીતે સંખ્યાબંધ કર્મચારીઓ પણ નિષ્ઠાવાન અને પ્રામાણિક હોવા છતાં તેના "બોસ" ની તાનાશાહી અને ભ્રષ્ટ નીતિ-રીતિ સામે લાચાર બની જતા હોય છે.